CELEX: 62010CO0164
Language: sk
Date: 2012-02-16 00:00:00
Title: Uznesenie Súdneho dvora (ôsma komora) zo 16. februára 2012.#Emanuele Ferazzoli a i. v. Ministero dell'Interno.#Návrh na začatie prejudiciálneho konania – Tribunale Amministrativo Regionale del Lazio – Voľný pohyb osôb – Slobodné poskytovanie služieb – Činnosť zberu stávok – Vnútroštátna právna úprava vyhradzujúca výkon činnosti zberu stávok vnútroštátnym prevádzkovateľom, ktorí získali koncesiu – Obmedzenia otvorenia nových miest zberu stávok pre držiteľov nových koncesií – Strata koncesií v prípade cezhraničného organizovania hier podobných hrám, ktoré sa považujú za „verejné“ – Súlad s článkami 43 ES a 49 ES.#Článok 104 ods. 3 prvý pododsek rokovacieho poriadku – Sloboda usadiť sa – Slobodné poskytovanie služieb – Hazardné hry – Zber stávok na športové podujatia – Požiadavka koncesie – Dôsledky, ktoré treba vyvodiť z porušenia práva Únie v oblasti udeľovania koncesií – Udelenie 16 300 dodatočných koncesií – Zásada rovnosti zaobchádzania a povinnosť transparentnosti – Zásada právnej istoty – Ochrana držiteľov skorších koncesií – Vnútroštátna právna úprava – Povinné minimálne vzdialenosti medzi miestami zberu stávok – Prípustnosť – Cezhraničné činnosti porovnateľné s činnosťami, ktoré sú predmetom koncesie – Zákaz na základe vnútroštátnej právnej úpravy – Prípustnosť.#Spojené veci C‑164/10 až C‑176/10.

Uznesenie Súdneho dvora (ôsma komora) zo 16. februára 2012 – Ferazzoli a i./Ministero dell’Interno
      (spojené veci C‑164/10 až C‑176/10)
      „Článok 104 ods. 3 prvý pododsek rokovacieho poriadku – Sloboda usadiť sa – Slobodné poskytovanie služieb – Hazardné hry – Zber stávok na športové podujatia – Požiadavka koncesie – Dôsledky, ktoré treba vyvodiť z porušenia práva Únie v oblasti udeľovania koncesií – Udelenie 16 300 dodatočných koncesií – Zásada rovnosti zaobchádzania a povinnosť transparentnosti – Zásada právnej istoty – Ochrana držiteľov skorších koncesií – Vnútroštátna právna úprava – Povinné minimálne vzdialenosti medzi miestami zberu stávok – Prípustnosť – Cezhraničné činnosti porovnateľné s činnosťami, ktoré sú predmetom koncesie – Zákaz na základe vnútroštátnej právnej úpravy – Prípustnosť“
      1.                     Slobodné poskytovanie služieb – Sloboda usadiť sa – Obmedzenia – Hazardné hry – Vnútroštátna právna úprava zakazujúca zber
            stávok bez koncesie alebo povolenia pod hrozbou uloženia trestných sankcií – Odmietnutie udeliť koncesiu alebo povolenie v rozpore
            s právom Únie – Udeľovanie nových koncesií na nápravu tohto stavu – Povinnosť nových subjektov dodržiavať minimálne vzdialenosti
            medzi zariadeniami –Neprípustnosť (články 43 ES a 49 ES) (pozri bod 8, bod 1 výroku)
      2.                     Slobodné poskytovanie služieb – Sloboda usadiť sa – Obmedzenia – Hazardné hry – Vnútroštátna právna úprava zakazujúca zber
            stávok bez koncesie alebo policajného povolenia – Vylúčenie subjektu z verejného obstarávania, ktorého cieľom je udeliť takúto
            koncesiu, v rozpore s právom Únie – Uloženie trestných sankcií osobám spojeným s takýmto subjektom, ktoré konajú bez policajného
            povolenia – Neprípustnosť z dôvodu nevykonania účinnej nápravy protiprávneho vylúčenia tohto subjektu z predchádzajúceho verejného
            obstarávania (články 43 ES a 49 ES) (pozri bod 9, bod 2 výroku)
      3.                     Slobodné poskytovanie služieb – Sloboda usadiť sa – Hazardné hry – Vnútroštátna právna úprava zakazujúca zber stávok bez koncesie
            alebo povolenia pod hrozbou uloženia trestných sankcií – Podmienky zániku koncesií udelených na základe verejného obstarávania
            – Povinnosť jasne, presne a jednoznačne formulovať tieto podmienky a dodržiavať zásadu rovnosti zaobchádzania a zásadu právnej
            istoty (články 43 ES a 49 ES) (pozri bod 10, bod 3 výroku)
      Predmet
      
         
               Návrh na začatie prejudiciálneho konania – Tribunale Amministrativo Regionale del Lazio – Voľný pohyb osôb – Slobodné poskytovanie
                  služieb – Činnosť zberu stávok – Vnútroštátna právna úprava vyhradzujúca výkon činnosti zberu stávok vnútroštátnym prevádzkovateľom,
                  ktorí získali koncesiu – Obmedzenia otvorenia nových miest zberu stávok pre držiteľov nových koncesií – Strata koncesií v prípade
                  cezhraničného organizovania hier podobných hrám, ktoré sa považujú za „verejné“ – Súlad s článkami 43 ES a 49 ES
               
            Výrok
      
         
                  1.
               
               
                  
               
               
                  	Články 43 ES a 49 ES, ako aj zásada rovnosti zaobchádzania a zásada efektivity sa majú vykladať v tom zmysle, že bránia tomu,
                     aby členský štát, ktorý v rozpore s právom Únie vylúčil jeden druh prevádzkovateľov z udeľovania koncesií na výkon podnikateľskej
                     činnosti a snaží sa napraviť toto porušenie zavedením výberových konaní na veľký počet nových koncesií, chránil obchodné postavenie
                     nadobudnuté existujúcimi prevádzkovateľmi stanovením najmä minimálnych vzdialeností medzi zariadeniami nových koncesionárov
                     a zariadeniami existujúcich prevádzkovateľov.
                  
               
            
         
                  2.
               
               
                  
               
               
                  	Články 43 ES a 49 ES sa majú vykladať v tom zmysle, že bránia tomu, aby sa za výkon organizovanej činnosti zberu stávok bez
                     koncesie alebo policajného povolenia ukladali sankcie osobám spojeným s prevádzkovateľom, ktorý bol vylúčený z verejného obstarávania
                     v rozpore s právom Únie, aj po novom verejnom obstarávaní určenom na nápravu tohto porušenia práva Únie, pokiaľ toto verejné
                     obstarávanie a následné udelenie nových koncesií v skutočnosti nenapravilo protiprávne vylúčenie uvedeného prevádzkovateľa
                     z predchádzajúceho verejného obstarávania.
                  
               
            
         
                  3.
               
               
                  
               
               
                  	Z článkov 43 ES a 49 ES, zo zásady rovnosti zaobchádzania, z povinnosti transparentnosti, ako aj zo zásady právnej istoty
                     vyplýva, že podmienky a podrobnosti verejného obstarávania, ako je to, o ktoré ide v konaní vo veciach samých, a predovšetkým
                     ustanovenia upravujúce skončenie platnosti koncesií udelených počas takéhoto verejného obstarávania, ako sú ustanovenia uvedené
                     v článku 23 ods. 2 písm. a) a článku 23 ods. 3 návrhu dohody medzi autonómnou správou štátnych monopolov a úspešným uchádzačom
                     o koncesiu týkajúcu sa hazardných hier spojených s inými podujatiami, než sú konské dostihy, musia byť formulované jasne,
                     presne a jednoznačne, čo musí overiť vnútroštátny súd.